《长孙遣聘五更戏作》
宋代·林希逸

生涯太极一图中，白鹢犹鸣上下风。蚁穴蜂房人世是，鸩媒鸠下性情同。

谁家不欠儿孙债，缘法还归造化功。月下有书何日定，一门三见线牵红。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。